b'\n_START_ARTICLE_\nGudsdom\n_START_PARAGRAPH_\nEn gudsdom eller et ordal (middelalderlatin ordalium) er en rettsavgj\xc3\xb8relse ved et p\xc3\xa5 forh\xc3\xa5nd avgjort guddommelig tegn eller inngrep som utfallet av en bestemt prosedyre, og som regnes som bevis for rett eller urett i en bestemt sak. En slik prosedyre inneb\xc3\xa6rer ofte at en part for eksempel beviser sin uskyld eller arverett ved \xc3\xa5 gjennomg\xc3\xa5 en risikofylt eller potensielt d\xc3\xb8dbringende pr\xc3\xb8ve, under den antatte forutsetning at en guddom bist\xc3\xa5r.\n_START_SECTION_\nEtymologi\n_START_PARAGRAPH_\nGudsdom er en oversettelse av det mellomlatinske iudicium dei eller iudicium divinum, som ble overtatt i europeiske folkespr\xc3\xa5k under innflytelse av ordformer som det gammelh\xc3\xb8ytyske ordel, det gammelengelske ord\xc4\x81l og det mellomlavtyske godis ordil._NEWLINE_Ordet ordal benyttes som synonym for \xc2\xabgudsdom\xc2\xbb.'